recursal/SuperWikiNEXT-32B huggingface dataset:
**Tahirov Nəriman Cəfər oğlu (Cəfəroviç)** (1928 – 1992) — azərbaycanlı alim

Həyatı
------

Nəriman Tahirov 1928-ci ildə Türkmənistanın Aşqabad şəhərində anadan olmuşdur. 1952-ci ildə Azərbaycan Sənaye Institutunun (İndiki Azərbaycan Dövlət Neft və Sənaye Universiteti) Neft və Qaz quyularının istismarı ixtisası üzrə Neft — mədən fakültəsini bitirmişdir. 1957-ci ildə texnika üzrə fəlsəfə doktoru, 1973-cü ildə texnika üzrə elmlər doktoru elmi dərəcəsini və professor elmi adını almışdır. Nəriman Tahirov 1983-cü ildə Azərbaycan Milli Elmlər Akademiyasının (AMEA) müxbir üzvü seçilmişdir.

1992-ci ildə Bakıda ürək çatışmazlığından[*mənbə göstərin*] vəfat etmişdir. Bakıda dəfn olunmuşdur.

Elmi fəaliyyətləri
------------------

N. Tahirov institutu bitirdikdən sonra Azərbaycan Elmlər Akademiyasının Neft ekspedisiyasında, Azərbaycan Elmi tədqiqat Neftçıxarma İnstitutunda (AzETNÇİ) və Dərin Neft-Qaz Yataqları Problemi İnstitutunda işləmişdir. O, Azərbaycan Neft Kimya İnstitutunun (indiki Azərbaycan Dövlət Neft və Sənaye Universiteti) Neft və qaz yataqlarının işlənilməsi və istismarı kafedrasında professor vəzifəsində çalışmışdır.

Elmi nailiyyətləri
------------------

N. Tahirov neft və qaz yataqlarının işlənilməsi və layların neftveriminin artırılması sahəsində araşdırmalar aparmışdır. Onun elmi tədqiqat istiqamətlərinə layın fiziki-kimyası, neft-qaz veriminin artırılmasının yeni üsulları, neft hasilatının intensivləşdirilməsi sahəsində tədqiqatlar, dərində yerləşən layların neft-qaz verimi mexanizminin öyrənilməsi, səthi-molekulyar və kapilyar hadisələr sahəsində tədqiqatlar, lay sularının selektiv təcridi üçün hidrotəciredici material qismində istifadə edilən yüksək səmərəli və münasib qiymətli reagentlərin tapılması, həmçinin neft və qaz quyularının quyudibi zonalarının fiziki-kimyəvi üsullarla öyrənilməsi mexanizmi daxildir. Professor N. Tahirov keçmiş SSRİ məkanında neft-qaz layının fizika və kimyası sahəsində Elmlər Akademiyasının yeganə müxbir üzvü olmuşdur. Azərbaycan Elmlər Akademiyasının Yer Elmləri Bölməsi tərəfindən buraxılan "Xəbərlər" jurnalının redaktor müavini işləmişdir. Keçmiş SSRİ Elmlər Akademiyasının Neft və qaz yataqlarının işlənilməsi problemləri üzrə elmi şurasının və Ali Attestasiya Komissiyasının ekspert şurasının, həmçinin Respublikada neft elmi sahəsində dərəcələr verən bir neçə ixtisaslaşdırılmış elmi şuraların, o cümlədən Azərbaycan Elmlər Akademiyasının Elmi Şurasının üzvü olmuşdur. N. Tahirov 300-dən artıq elmi məqalənin, o cümlədən 5 monoqrafiyanın, ixtira və patentlərə görə 25 müəlliflik şəhadətnaməsinin müəllifi olmuşdur. N. Tahirovun rəhbərliyi altında 3 elmlər doktoru və 25 fəlsəfə doktoru hazırlanmışdır.

Mükafatları
-----------

N. Tahirov elmi fəaliyyətinə görə Azərbaycan Respublikası Ali Sovetinin Fəxri Fərmanı, "Şərəf nişanı" ordeni və bir sıra medallarla təltif olunmuşdur.

İstinadlar
----------

1. 1 2 3 4 5  "Tahirov Nəriman Cəfəroviç". science.gov.az. İstifadə tarixi: 2024-01-30.
**"Sağ qalmaq"** (orijinal adı "*Lost*") – amerikan teleserialıdır. İlk dəfə 2004-cü il sentyabrın 22-də Amerikanın ABC kanalında yayımlanmışdır.

Süjet
-----

Sidneydən Los-Ancelesə uçan təyyarə qəflətən qəzaya uğrayır. Sağ qalan 48 sərnişin tropik adada peyda olurlar. 6 mövsümdən ibarət olan serial 121-ci bölümü ilə 23 May 2010 tarixində sona çatmışdır. Hər epizod təqribən 43 dəqiqədən ibarətdir. Serialın mükafatları arasında Emmi mükafatı və Qızıl Qlobus və s. qeyd oluna bilər. Azərbaycanda ANS kanalında yayımlanmışdır. 2004-cü ilin sentyabr ayının 22-də Amerikanının ABC telekanalında ilk dəfə yayımlanan sözügedən serialın 1-ci epizodu ekran başına təqribən 19 milyon tamaşaçı toplamışdır. Əsas çəkilişlər Oahu adasında (Havay) aparılır. İlk iki hissəlik pilot bölümü dünya tarixinin ən bahalı serial bölümlərindən biridir, təxminən 14 milyon dollara başa gəlmişdir.

Bütün film boyu hadisələr 4 8 15 16 23 42 rəqəmləri ilə əlaqədardır. Ümumiyyətlə, serialda dominant (aparıcı) xətti zamanda yerdəyismə məsələsi təşkil edir. Əvvəlki mövsümlərdə (5-ci mövsümə qədər) bu, hiss olunmasa da, 5-ci və 2010-cu ilin fevralın 2-sindən yayımlanacaq sonuncu — 6-cı mövsümdə bu, aydın şəkildə özünü göstərir. Belə ki, qəhrəmanlar, hansı ki 2004-cü ildə təyyarə qəzası nəticəsində Sakit okeanın cənubunda yerləşən naməlum adaya düşüblər, adada yerləşən Orxideya stansiyasında baş verən qeyri-adi dəyişiklik səbəbindən bir neçe il geriyə (adada 1970-ci illərdən fəaliyyət göstərən "Dharma İnitiative" təşkilatının zamanına) qayıdırlar. Beləliklə, zamanda yerdəyişmə nəticəsində keçmişə getmiş "sağ qalanlar" yenidən müasir dövrə qayıdırlar.

Əsas personajları
-----------------

* Doktor Cek Şepard (Metyü Foks)
* Keyt Ostin (Evancelin Lilli)
* Kler Littlton (Emili de Revin)
* Con Lokk (Terri O'Kuin)
* Ceyms "Soyer" Ford (Coş Hollovey)
* Seyid Carra (Nevin Endrüs)
* Sun Kvon (Yuncin Kim)
* Shenon Redfort (Magie Grace)
* Dezmond Hyum (Henry Yan Kusik)

Xarici keçidləri
----------------


Vikianbarda Sağ qalmaq ilə əlaqəli mediafayllar var.

* Lost haqqında izləyici fikirləri
* Lost Fan saytı
* Rəsmi səhifəsi Arxivləşdirilib 2007-03-02 at the Wayback Machine
* LostViki səhifəsi

1. ↑  *Smith D.* Abrams, J.J. // Disney A to Z: The Official Encyclopedia (ing.). 1996.
**Diyircəkli qələm** - Dəftərxana ləvazimatı.

Parçalara ayrıla bilər bir diyircəkli qələmin ayrılmış (üstdə) və birləşmiş (altda) hali
1938-ci il də Macar ixtiraçı Lazlo Biro, biro da deyilən, gündəlik həyatımızın imtina edilməz parçası olan diyircəkli qələmin həyata keçməsini təmin etdi.
Diricəkli qələmi ilk dəfə Böyük Britaniya hərbi aviasiyası üçün hazırlamışdılar (yüksəklikdə digər qələmlərdən mürəkkəb çıxmırdı). 1945-ci ildə, Nyu-Yorkda ilk diyircəkli qələmlərin bir partiyası satışa çıxarılan zaman, elə bir sayda insan toplaşıb ki, şəhərin bütün polis işçiləri işə cəlb olunub. Bir günün içində 10 min qələm satılıb, halbuki, o zaman bir qələm elədə ucuz başa gəlməyib. Bir qələmin qiyməti bir amerikalı zavod işçisinin 8 saatlıq əmək haqqının dəyərində olub.

Mənbə
-----


Vikianbarda Diyircəkli qələm ilə əlaqəli mediafayllar var.

| ⛭Dəftərxana ləvazimatları |
| --- |
| Qələm  • Diyircəkli qələm  • Karandaş  • Doldurma qələm  • Pozan  • Lövhə  • Dəftər  • Mürəkkəbqabı  • Marker  • Karandaşyonan  • Mürəkkəb  • Stepler  • Su nişanı  • Zərf  • Kağız  • Rəngli karandaş  • Təbrik kartı  • Xətkeş  • Dəftərxana sancağı  • Karbon kağızı  • Qələmqabı |  |
**Fibula** — Arxeoloji (antik) termin.

Qızıldan hazırlanmış Fibula
Fibula (/ˈfɪbjʊlə/, pl.: fibulae /ˈfɪbjʊli/) paltarı, adətən sağ çiynində bərkitmək üçün istifadə edilən broş və ya sancaqdır.Fibula müxtəlif inkişaf yolları var, lakin hamısı sancaq prinsipinə əsaslanırdı. Ən müasir broşlardan fərqli olaraq, fibulalar sadəcə dekorativ deyildi; Fibulalar başlanğıcda praktiki funksiyaya xidmət edirdilər: hər iki cins üçün xalat və papaq kimi paltarları bərkitmək üçün istifadə edilirdi.

İngilis dilində "fibula" müasir zərgərlik üçün istifadə olunan söz deyil, daha çox arxeoloqlar tərəfindən istifadə edilən termindir.

Yüzlərlə müxtəlif növ fibula var. Onlar adətən tarixi dövrlərə, coğrafiyaya və yaxud mədəniyyətlərə əsaslanan növlərə bölünürlər. Fibular də ümumi formalarına görə siniflərə bölünür. Fibula, Neolit dövründən Tunc dövrünə qədər paltarları bağlamaq üçün istifadə edilən düz sancaqları əvəz edirdi. Orta əsrlərdə fibulaları paltar düymələri əvəz etmişdir. Onların nəsli, müasir dövrdə bəzək əşyası kimi istifadə edilən broşlardır.

Həmçinin bax
------------

* artefakt
* maddi mədəniyyət
* arxeoloji qazıntı

İstinadlar
----------

1. ↑  "Fibula". 2023-07-24 tarixində arxivləşdirilib. İstifadə tarixi: 2023-11-30.

Xarici keçidlər
---------------

* Fibula

*
Vikipediyada bu ad-soyadlı digər şəxslər haqqında da məqalələr var; bax: Elsevər Əliyev.

**Elsevər Allahverdi oğlu Əliyev** (1 mart 1971, Yerasx, Ararat rayonu – 22 dekabr 1995, Bakı) — leytenant, taqım komandiri.

Həyatı
------

Elsevər Əliyev 1 mart 1971-ci ildə Vedi rayonunun Arazdəyən kəndində doğulub. Orta məktəbi elə həmin kənddə bitirib. Daha sonra hərbi xidmətə yollanıb.

Hərbi xidməti
-------------

Hərbi xidmətini Çexoslovakiyada başa vurduqdan sonra Bakıya qayıdır. Həmin illərdə artıq Azərbaycanda Qarabağ müharibəsi başlamışdı. Hərbi xidmətdən leyetenant rütbəsilə qayıdan Elsevər Əliyev 1993-cü ildə könüllü olaraq birbaşa döyüş bölgəsinə yollanır.

Leytenant Elsevər Əliyev taqım komandiri kimi Tərtər və Kəlbəcər rayonlarında gedən döyüşlərdə iştirak edib. Döyüşlərdə ağır yaralandıqdan sonra hospitala yerləşdirilib. Hospitalda bir müddət müalicə aldıqdan sonra yenidən cəbhəyə yollanıb. İki il davam edən döyüş yolu 1995-ci il Tərtər istiqamətində gedən döyüşlərdə ağır yaralanması ilə nəticələnir. Yenidən hospitala yerləşdirilən Əliyev Elsevər 1995-ci il dekabr ayının 22-də aldığı yaralardan vəfat edir.

Xətai rayonundakı Günəşli qəbiristanlığında dəfn olunub.

İstinadlar
----------

1. ↑  Elsevər Əliyev (leytenant) // Azərbaycan Respublikası Xatirə Kitabı (20 cilddə). III cild. Bakı: "Respublika Xatirə Kitabı" redaksiyası, 2001.
**Altıntəpə** — Urartu, Bizans və Osmanlı sivilizasiyalarına ev sahibliyi edən Ərzincan vilayətinin Üzümlü mahalı sərhədlərində köhnə yaşayış məntəqəsidir. Urartular dövründə salınmış yaşayış məskənində arxeoloji qazıntılar hələ də davam edir.

Ərzincan düzünün şimal-şərq kənarında yerləşən vulkan konuslarından ən maraqlısı Altıntəpədir. düzənlik səviyyəsindən 60 m hündürlükdə. Bu hündür təpə ilk dəfə 1938-ci ildə, daha sonra 1956-cı ildə iki məzarın qanunsuz oğurlanması ilə tanınıb. Daha sonra 1959-cu ildə Ankara Universitetinin müəllimi Tahsin Özgüç tərəfindən qazıntılara başlanıldı. 1967-ci ilə qədər davam edən qazıntılar zamanı Urartu dövrünə aid mühüm memarlıq qalıqları və kiçik əsərlər üzə çıxarılıb. Qazıntılardan əldə edilən materiallar bir çox nəşr olunmuş məqalələrdə və iki cildlik kitabda qiymətləndirilmişdir. Aşkar edilmiş Urartu dövrü strukturları Anadolu arxeologiyasına əhəmiyyətli töhfələr vermiş və təmsil etdikləri mədəniyyətin yeganə nümunəsi hesab olunur. Təxminən 200 m genişlikdə olan təpənin başında Bizans divarları, Urartu dövrünə aid daxili qala qapısı və divarları, məbəd-saray, apadana, daxili divarların düz kənarındakı anbar binası, açıq -təpənin cənub yamacında açılan terrasda yerləşdirilmiş hava məbədi və yerin altında tikilmiş 3 daş hörgü. Qəbir çıxarılmışdır.

Altıntəpədə aparılan qazıntılardan sonra Mədəniyyət Nazirliyinə təhvil verilən qala lazımi qaydada qorunmadığı üçün "Altıntəpə" adının cazibəsi və ətrafda yaradılan nağıllar xəzinə ovçularının iştahını açıb, xarabalıqlar isə ən çox elmi qazıntılar zamanı qorunub saxlanılan, məhv edilmişdir. 2002-ci ildə Ərzincan valisi Halil İbrahim Altınokun həssaslığı sayəsində qazıntı işləri Nazirlər Kabinetinin qərarı ilə Atatürk Universitetinin Fən və Ədəbiyyat fakültəsi Arxeologiya şöbəsinin müəllimi Mehmet Karaosmanoğluna verildi. 2003-cü ildə başlanan qazıntı və bərpa işləri Məbəd bölgəsində, Apadanada, Qala Qapısı ətrafında, Kilsə və Divarlarda davam edir.

Həmçinin bax
------------

* Çatalhöyük
* Göbəklitəpə

İstinadlar
----------

1. ↑  Şablon:Web kaynağı

Xarici keçidlər
---------------

* Altıntepe kaziları
* Altıntepe Urartu Kalesi 2008 Yılı Kazı ve Onarım Çalışmaları
**Qiuli Qivievna Alasaniya** (*gürc.* გიული გივის ასული ალასანია; 11 noyabr 1946 -cı ildə Tbilisi, Gürcüstan SSR, SSRİ-də anadan olmuşdur) — SSRİ və Gürcüstan tarixçisi və türkoloqudur. Gürcüstanın orta əsr mədəniyyəti üzrə mütəxəssisdir. Tarix elmləri doktorudur. İctimai xadimdir. "Gürcüstan və Azərbaycan Dostluq Evi" ictimai birliyinin sədridir. Q. Alasaniya 2012-ci ildə yaradılan Nizami Gəncəvi Beynəlxalq Mərkəzinin üzvüdür. Gürcüstanın keçmiş prezidenti Mixail Saakaşvilinin anasıdır.

Həyatı
------

Tbilisidə adi gürcü ailəsində anadan olub. Anası həkim, atası mühəndis idi. Ana tərəfindən hər iki babası 1937-ci ildə repressiyaya məruz qalmışdır. 1969-cu ildə Tbilisi Dövlət Universitetinin Şərqşünaslıq fakültəsini bitirib, Türkiyə tarixini tədqiq etməyə başlamışdır. Fəlsəfə doktoru və elmlər doktoru dissertasiyalarını müdafiə etmişdir (sonuncusu - 1986-cı ildə). 1989-2006-cı illərdə İ.Cavaxişvili adına Tarix və Etnologiya İnstitutunda (Tbilisi) çalışmışdır. Dissertasiya materiallarına əsaslanan "Gürcüstanın tarixi mənbələrinin təsnifatı" adlı kitabı rus dilində nəşr edilmişdir.

1990-cı ildən Tiflis Dövlət Universitetinin professorudur. Gürcüstan və Qafqaz tarixi, gürcü mədəniyyəti tarixi və milli öz müqəddəratını təyinetmə sahəsində 100-dən çox elmi tədqiqat əsərinin və 10-a yaxın monoqrafiyanın müəllifidir.

Professor Q.Alasaniya 2012-ci ildə yaradılan Nizami Gəncəvi Beynəlxalq Mərkəzinin üzvüdür. Alasaniya "Gürcüstan və Azərbaycan Dostluq Evi" ictimai birliyinin sədri olaraq da çalışır.

Eyni zamanda Amerika Geneologiya, Heraldika və Sənədlərin Elmləri Məktəbinin (ABŞ) fəxri üzvü və Türkiyənin Baş naziri Tansu Çillərin təşəbbüsü ilə 1995-ci ildə yaradılan Beynəlxalq Qara Dəniz Universitetinin (Tbilisi) prorektorudur.

Şəxsi həyatı
------------

Həkim olan Nikoloz (Nikolai) Saakaşvili, Mixailin atası, oğlunun doğulmasından az əvvəl və ya ondan dərhal sonra ailədən ayrılıb. Qiulinin ikinci evliliyi Beritaşvili adına Fiziologiya İnstitutunun elmi şurasının sədri Zurab Kometiani (1934-2012) ilə olmuşdur.

İstinadlar
----------

1. ↑  "В Тбилиси звание почетного доктора Черноморского университета получил вице-премьер Турции". 2018-03-28 tarixində arxivləşdirilib. İstifadə tarixi: 2021-06-25.
2. ↑  *Шеремет П. Г.* Саакашвили. Грузия. Погибшие мечты. Партизан. 2009. 80.
3. ↑  "Скончался отчим президента Саакашвили". «Грузия Онлайн». 2012-01-25. 2015-05-18 tarixində arxivləşdirilib. İstifadə tarixi: 2012-01-25.
4. ↑  "Гиули Аласания — представитель турецких интересов в Грузии?". 2014-04-07 tarixində arxivləşdirilib. İstifadə tarixi: 2021-06-25.

Ədəbiyyat
---------

* Alasaniya Qiuli.- *The Encyclopedia «Sakartvelo» («Georgia»)*, vol. I, Tbilisi, 1997, p. 90 (in Georgian).

Xarici keçidlər
---------------

* Интервью с Гиули Аласания (rus.)
**Azərbaycan Milli Konservatoriyasının nəzdində Sumqayıt Musiqi Kolleci** və ya qısa şəkildə **Sumqayıt Musiqi Kolleci** — Azərbaycan Respublikası Təhsil Nazirliyinin tabeliyində olan orta-ixtisas təhsili müəssisəsi. Sumqayıt şəhərində yerləşir.

Tarixi
------

Orta ixtisas təhsil proqramlarını həyata keçirən tədris müəssisəsi kimi Sumqayıt Musiqi Texnikumu 1965-ci ildən fəaliyyət göstərir.

Texnikumun əyani şöbəsində: "Fortepiano", "Orkestr alətləri", "Xalq çalğı alətləri", "Xanəndə", "Opera və kamera müğənnisi", "Xor diricorluğu", "Musiqi nəzəriyyəsi", "Estrada musiqi sənəti" ixtisasları üzrə.

Qiyabi şöbədə: "Fortepiono", "Xalq çalğı alətləri ", "Musiqi nəzəriyyəsi" ixtisasları üzrə "Kiçik mütəxəssis" dərəcəli gənc musiqiçilər hazırlanır.

Texnikumda fəaliyyət göstərən "Xalq çalğı alətləri orkestri", "Xor kollektivi", "Nəfəs və zərb alətləri orkestri", "Tello xalq çalğı alətləri ansamblı", "Muğam üçlüyü", "Müəllimlər ansamblı", Sumqayıt şəhərinin bütün mədən-kütləvi tədbirlərində iştirak edirlər. Sumqayıt Musiqi Texnikumunun direktoru: Sənətşünaslıq üzrə fəlsəfə doktoru, beynəlxalq müsabiqələr laureatı, dosent Səbinə Mehdiyevadır.

Sumqayıt Musiqi Texnikumu 16 iyun 2010-cu ildən Azərbaycan Respublikası Nazirlər Kabinetinin Qərarına əsasən Sumqayıt Musiqi Kolleci adı ilə adlandırılmışdır.

11 iyul 2020-ci ildə Sumqayıt Musiqi Kolleci Azərbaycan Milli Konservatoriyasının nəzdində publik hüquqi şəxs statusuna malik olan Sumqayıt Musiqi Kollecinə çevrilmə yolu ilə yenidən təşkil edildi.

İxtisaslar
----------

Kollecdə aşağıdakı ixtisaslar üzrə mütəxəssislər hazırlanır:

* İnstrumental ifaçılıq (alətlər üzrə);
* Xanəndəlik;
* Vokal sənəti;
* Xor dirijorluğu;
* Musiqi nəzəriyyəsi;
* Xalq çalğı alətləri ifaçılığı (alətlər üzrə).

İstinadlar
----------

1. ↑  *""Azərbaycan Respublikası Təhsil Nazirliyinin strukturuna daxil olmayan tabeliyindəki qurumların Siyahısı"nın təsdiq edilməsi haqqında"* Azərbaycan Respublikası Nazirlər Kabinetinin 15 iyul 2011-ci il tarixli, 118 nömrəli **Qərarı**. Arxivləşdirilib 2018-12-29 at the Wayback Machine (az.)
2. ↑  *"Orta ixtisas təhsili müəssisələrinin adlarının dəyişdirilməsi haqqında"* Azərbaycan Respublikası Nazirlər Kabinetinin 16 iyun 2010-cu il tarixli, 112 nömrəli **Qərarı**. [*ölü keçid*] (az.)
3. ↑  "Arxivlənmiş surət" (PDF). 2021-04-20 tarixində arxivləşdirilib (PDF). İstifadə tarixi: 2020-07-11.
4. ↑  2011-ci ildə orta ixtisas təhsili müəssisələrinə tələbə qəbulu planının təsdiqi barədə Azərbaycan Respublikası Nazirlər Kabinetinin 1 iyul 2011-ci il tarixli, 176s nömrəli **Sərəncamı**. [*ölü keçid*] (az.)
**Camal (Camali) İslam oğlu Məmmədxanov** (25 dekabr 1938, Bakı) — azərbaycanlı alim; fizika-riyaziyyat elmləri doktoru, professor.

Həyatı
------

Camal (Camali) İslam oğlu Məmmədxanov 25 dekabr 1938-ci ildə anadan olmuşdur, 1946-cı ildə Bakının Mərdəkan qəsəbəsində orta məktəbə getmiş, 1956-cı ildə Bakı şəhər 46 saylı orta məktəbi başa vurmuşdur.

Atası İslam Kərim oğlu Məmmədxanov 1904-cü ildə Füzuli rayonunun Qoçəhmədli kəndində anadan olmuş, Böyük Vətən müharibəsində iştirak etmiş və müharibə əlili olmuşdur. İslam Məmmədxanov 1932-ci ildə Azərbaycan Tibb Institutunu bitirmiş və respublikanın bir çox rayonlarında cərrah kimi fəaliyyət göstərmiş, 1977-ci ildə dünyasını dəyişmişdir.

Camal Məmmədxanov 1954–1956-cı illərdə həmin məktəbin Komsomol Komitəsinin katibi olmuşdur. 1956-cı ildə Azərbaycan Dövlət Universitetinin (indiki Bakı Dövlət Universiteti) fizika-riyaziyyat fakültəsinə daxil olmuş, 1961-ci ildə həmin fakültənin fizika-mexanika şöbəsini bitirmişdir. Universitetdə təhsil aldığı dövrlərdə idmanla məşğul olmuş və gənclər arasında üzgüçülük üzrə respublika çempionu olmuşdur. 1961-ci ildə Azərbaycan Milli Elmlər Akademiyasında mexanika-riyaziyyat ixtisası üzrə fəaliyyətə başlamışdır.

Elmi fəaliyyəti
---------------

1964-cü ildə Leninqrad şəhərində dissertasiya müdafiə edərək elmlər namizədi adına layiq görülmüşdür. Camal Məmmədxanov elmi araşdırmalarını davam etdirərək 1984-cü ilin mart ayında müvəffəqiyyətlə müdafiə edərək elmlər doktorlu adını qazanmışdır.

1976-cı ildən bu günə qədər Bakı Dövlət Universitetində çalışan Camal Məmmədxanov universitetin professorudur. Fəaliyyət göstərdiyi illər ərzində 12 elmlər namizədi, 1 elmlər doktoru yetişdirmişdir.

100-dən çox məqaləsi dərc edilmiş və dünyanın aparıcı dövlətlərinin təhsil ocaqlarında (ABŞ, Almaniya, Yaponiya, İngiltərə, Rusiya və s.) tərcümə edilərək çap olunmuşdur. Rusiya, Bolqarıstan, Çexiya, Macarıstan və Türkiyədə keçirilən simpoziumlarda çıxış etmişdir.

Şəxsi həyatı
------------

Oğlu Anar Məmmədxanov Parni iz Baku KVN teatrının qurucu üzvü və daha sonra millət vəkili idi, qızı Naidə Məmmədxanova isə filologiya elmləri doktorudur.

İstinadlar
----------

1. ↑  *Həsənzadə, Misranə.* ""Məşhur tələbə yoldaşım": Anar Məmmədxanovun tələbə yoldaşı danışır - "18 yaşlı Anar dövlət başçısına sübut etdi ki..." - LAYİHƏ". modern.az (az.). İstifadə tarixi: 2024-01-07.
2. ↑  "Anar Məmmədxanovun anım günüdür". Oxu.Az (az.). 2021-04-23. 2021-05-02 tarixində arxivləşdirilib. İstifadə tarixi: 2024-01-07.

Mənbə
-----

* "Məmmədxanov Camal İslam oğlu". 2016-03-04 tarixində orijinalından arxivləşdirilib.

Xarici keçidlər
---------------
**Bulavayo** (*ing.* Bulawayo) — Zimbabvenin cənub qərbində şəhər. Şimali Matabelelend əyalətinin inzibati mərkəzi eyni zamanda müstəqil əyalət statusu var.

Əhalisi
-------

Əhalisi 706,5 min nəfərdir (əhalisinin sayına görə Hararedən sonra ölkənin ikinci şəhəri; 2006).

Coğrafiyası
-----------

Matabele platosunda, təqribən 1600 *m* yüksəklikdə yerləşir. Nəqliyyat qovşağı. Beynəlxalq aeroport. Bulavayo *ndebele* xalqının tarixi paytaxtıdır.

Tarixi
------

1884-cü ildə müstəqil Matabelelendin sonuncu ali başçısı Lobenqula tərəfindən salınmışdır. 1880-ci illərin sonu – 1890-cı illərin əvvəllərində müstəmləkə ağalığı uğrunda müharibənin gedişində ingilis qoşunları tərəfindən tamamilə dağıdıl mışdır. 1894-cü ildə avropalı mühacirlər köhnə Bulavayodan cənubda düzxətli planı, Viktoriya üsulbunda evləri olan şəhərin tikintisinə başladılar.

Memarlığı
---------

Elm və texnologiya universiteti (1927) fəaliyyət göstərir. Şəhərdə Kütləvi (1896) və Milli (1943) kitabxanalar, təbiyyat tarixi (1901), dəmiryol (1972) muzeyləri, rəsm qalereyası, teatr mövcuddur. Xalq sənətkarlığı mərkəzidir. Hər il beynəlxalq ticarət yarmarkası keçirilir. Yeyinti, toxuculuq, əczaçılıq, dəri-ayaqqabı, kimya, ağacemalı sənayesi; maşınqayırma və metal emalı müəssisələri fəaliyyət göstərir. Mədənçıxarma rayonunun mərkəzidir (xromit, asbest, kömür, qızıl, qalay, mis, nikel). Bulavayonun 22 *km*-liyində yerləşən Son Dəmir dövrünə aid Khami yaşayış məskəninin xarabalıqları Ümumdünya irsi siyahısına daxil edilmişdir.

Qalereya
--------

* Bulavayo şəhər zalıBulavayo şəhər zalı
* Bugenvilla, Bulavayo evinin ətrafıBugenvilla, Bulavayo evinin ətrafı
* Bulavayoda gül bağçasında Petreya gülüBulavayoda gül bağçasında Petreya gülü
* Nesbit qalasıNesbit qalası

İstinadlar
----------

1. ↑  .
2. 1 2 3 4  **Bulavayo**// Büssel – Çimli-podzol torpaqlar / baş red. M. K. Kərimov. — Azərbaycan Milli Ensiklopediyası. — Bakı: "Azərbaycan Milli Ensiklopediyası" Elmi Mərkəzi, 2014. — 25 cilddə. — V cild. — Səhifələrin sayı: 592. — Səh.: 66–67. — 25 000 nüsx. — ISBN 978-9952-441-10-9.
**Bulavayo dəmir yolu muzeyi**  —Zimbabvenin Bulavayo dəmir yolu stansiyasında yerləşən və əvvəllər Rodeziya olan Zimbabvedə dəmir yolu sisteminin tarixinə dair bir neçə sərgiyə ev sahibliyi edən dəmir yolu muzeyidir.

Haqqında
--------

Bulawayo Dəmir Yolu Muzeyi 1972-ci ildə yaradılmışdır. Onun ən qədim eksponatları 1897-ci ilə aiddir. Həmçinin, Sesil Rodosun şəxsi dəmir yolu vaqonunu da əhatə edir. Muzey Zimbabve Milli Dəmir Yollarına (NRZ) məxsusdur. Hərəkət heyətinin çatışmazlığı səbəbindən muzeyin bəzi parovozları keçmişdə təmir edilərək istismara qaytarılıb.

Binaları
--------

Bulawayo Dəmir Yolu Muzeyində iki əsas bina var. Birincisi, girişin sağ tərəfində Şamva stansiyası, digəri isə bir çox xüsusi eksponatların yerləşdiyi əsas zaldır. Şamva stansiyası- Rodeziya Dəmir Yolları stansiyası binasıdır,sökülüb Şamvadan əsas qəbul kimi xidmət etmək üçün muzeyə köçürülmüşdür. Əsas zal- bu zal vaxtilə Bulawayo stansiyasının mexaniki emalatxanası olub.Orada və stansiyada istifadə olunan mexaniki avadanlıqların çoxunu tapmaq olar.

İstinadlar
----------

1. ↑  Rodeziya
2. ↑  Zimbabve Dəmir Yolları
**Cura te ipsum** (*özün özünü müalicə et*; ing. Physician, heal thyself) ifadəsi Latın dilində olsa da ona ilk olaraq Luka İncilində rast gəlinir. Luka (yevangelist) özü də yəhudilər tərəfindən həkim olaraq tanınırdı. Tarixçilərin açıqlamalarına görə, ifadə hələ İsanın peyğəmbər kimi qəbul edilmədiyi dövrdə Nazaret əhalisi tərəfindən onu tənqid etmək məqsədilə işlədilirdi.

İfadənin yaranması
------------------

Luka 4:23. Və o dedi:

|  |  |  |
| --- | --- | --- |
| "| "Şübhəsiz ki siz mənə bu sözləri deyəcəksiniz:'Həkim, əvvəlcə özünü sağalt' - yəni, 'Kapernaumda göstərdiyin möcüzələri öz doğma şəhərində də göstər.'" | "|

İfadənin latın versiyası olan *Cura te ipsum* Stridonlu İyeronim tərəfindən hazırlanmış İncilin latın tərcüməsi olan Vulqatadan sonra məşhurlaşmışdı və daha geniş olan *Medice, cura te ipsum*un qısaltması idi. Bəzi fərziyyələrə görə bu məsəl peyğəmbər xaça çəkilən zaman hələ də ona inanmayan, lağ edən insanların təhqirlərinin əks sədasıdır.

Oxşar ifadələrə həm qədim yəhudi ədəbiyyat nümunələrində həm də Yaradılış kitabında rast gəlmək mümkündür.

Qədim yunan dramaturqu Esxilin Zəncirlənmiş Prometey əsərində ifadənin oxşar forması mövcuddur. Xor Prometeyə səslənir: Xəstələnmiş pis bir həkim kimi / Ümidsizsən və tapa bilmirsən / Ki hansı dərmanlarla sən özünü sağalda bilərsən.

İstinadlar
----------

1. ↑  Colossians 4:14
2. ↑  *Martin, Gary.* "Physician, heal thyself". The Phrase Finder. 2022-07-11 tarixində arxivləşdirilib. İstifadə tarixi: 2008-12-05.
3. ↑  Matthew 27:42 — He saved others; himself he cannot save. If he be the King of Israel, let him now come down from the cross, and we will believe him.  

Mark 15:31 — Likewise also the chief priests mocking said among themselves with the scribes, He saved others; himself he cannot save.  

Luke 23:35 — And the people stood beholding. And the rulers also with them derided [him], saying, He saved others; let him save himself, if he be Christ, the chosen of God.
**Terekli Məktəb** – Rusiya Federasiyasının Dağıstan Respublikasının Noqay rayonunun inzibati mərkəzi. Terekli məktəb Dağıstanın şimal-qərbində Noqay çölünün mərkəzində yerləşir. Qəsəbənin 75 km ndə, avtomobil yolu üstündə Qızılyar şəhəri yerləşir. Əhalisi 7000 nəfərdir.

Tarixi
------

Qəsəbənin yaranma tarixi XVIII əsrə aiddir. Tarixi xəritələrə görə indiki qəsəbə qaranoqayların, ermənilərin və rusların yaşadğı iki auldan ibarət imiş. Qəsəbənin adı Terek və məktəb sözləri ilə bağlıdır. Terekli-məktəb bütün noqay xalqının paytaxtı hesab olunur. Qəsəbənin Şərəf Xiyabanında 11 Müharib və Əmək qəhrəmanı büstü var.

Mədəni həyatı
-------------

Qəsəbədə, kənd məktəbləri üçün noqay dili müəllimlərini hazırlayan Xasavyurd Pedoqoji kollecinin, və Moskva Humanitar Universitetinin filialları var. Eləcə də Uşaq İncəsənət məktəbi, Xalq Teatrı, Dramatik Teatr və bir çox folklor və etnoqrafik ansambllar.

Müəssisələri
------------

Qəsəbədə ASC "Qızlyar yaq zavodu", MMC "Step"(ət məhsulları satışı) və sairə. Kənd təsərrüfat müəsisələri MMC "İsmail". Tikinti sahəsində MMC "Aqat", MMC "Edil bay".

Məşhur şəxsləri
---------------

* Qədriyə Teymurbulatova — görkəmli noqay şairi.

Mənbə
-----

* Терекли-Мектеб - Северо-Кавказского федерального округа - SPR Arxivləşdirilib 2014-09-06 at the Wayback Machine

İstinadlar
----------

1. ↑  GEOnet Names Server. 2018.
2. ↑  Əli Şamil. Qədriyə Teymurbulatova Arxivləşdirilib 2021-08-23 at the Wayback Machine. ali-shamil.tr.gg  (az.)
**Niyətşah Nemətov Səfər oğlu** — əməkdar rabitə işçisi, Azərbaycan Respublikası Prezidentinin fərdi təqaüdçüsü

Həyatı
------

1928-ci ildə Yerfi sovetliyinin Qayadalı kəndində doğulmuşdur. Əmək fəaliyyətinə 1942-ci ildə Qonaqkənd rayon poçt şöbəsində poçtalyon işləməklə başlamışdır. M. F. Axundov adına Azərbaycan Dövlət Pedaqoji İnstitutunu bitirmişdir. Qonaqkənd, Saatlı və Bakı şəhərinin bir çox rayon rabitə şöbələrində rəis işləmişdir.

1971-ci ildən 1989-cu ilədək Bakı şəhərinin poçt rabitəsinə nəzarət edən Bakı Poçtamtının rəhbəri olmuşdur.

1991-ci ildə Əməkdar Rabitə işçısi fəxri adını almışdır. 2006-cı ildə Prezidentin Fərdi təqaüdünə layiq görülmüşdür. 2007-ci ildə vəfat etmişdir.

İstinadlar
----------

Ədəbiyyat
---------

1. Tahir Həsənli. Yerfililər. Bakı, Kitab Klubu, 2012

Xarici keçidlər
---------------

* Azərbaycan Respublikası Prezidentinin fərdi təqaüdlərinin verilməsi haqqında AZƏRBAYCAN RESPUBLİKASI PREZİDENTİNİN SƏRƏNCAMI [*ölü keçid*]  (az.)
**Qaraqaş** və ya **Qaraagas tatarları** – Qafqazdan Volqa deltasına köç edib, oraya yerləşmiş noğay tayfalarına daxil olan türk boyu. Şiə müsəlman olan Qaraqaş tatarları Qaraağaç noğayları olaraq da adlandırılırlar.

Son dövrlərdə xeyli sayda Qaraqaş tatarları müxtəlif etnoslar arasında assimiliyasiya olmuşdurlar. Onları həmçinin, regiondakı digər türk soylu etnoslardan fərqləndirən onların dini kimlikləridir. Belə ki, Qaraqaş tatarları şiə müsəlmandırlar.

Azərbaycandakı xeyli sayda olan Qaraqaş yer adlarının bu tayfa ilə əlaqəli olduğu güman edilir.

Haqqında
--------

Noğayların bu qrupu əsasən Həştərxan civarlarında yaşamaqdadırlar. Bu qrup uzun müddət Kazan tatarları hesab edilmişdirlər. Lakin danışdıqları şivənin Kazan tatarlarından xeyli fərqli olduğu aşkar ortadadır. Uzun müddət Kazan tatarlarının mədəni, siyasi təsirlərinə məruz qalıblar. Lakin son dövrlərdə fərqli milli şüurları formalaşmaqdadır.

Qaraqaş noğaylar XVI əsrdə Noğay Ordadan ayrılan Kiçik Noğay Ordasının nəvələridirlər, XVI əsrin ortalarında Şimali Qafqazdakı digər noğaylardan ayrılaraq Volqa-Ural bölgəsinə çəkildilər. XVI əsrdən XVIII əsrinəvvəllərinə qədər buralarda yaşadılar. XVIII əsrin əvvəllərində Qaraqaş tatarları Kalmukların təsiri altında idilər. XVIII əsrin ikinci yarısında isə Kalmuk xanlığının bir parçası idilər. 1771-ci ildə Kalmukların Çunqariyaya geri dönmələrindən sonra Qaraqaş tatarları da Həştərxan ətraflarına yerləşmişlər. Onların dili türkoloq Leonid S. Arslanovun apardığı araşdırmalara görə, Qaraqaş noğay ləhcəsidir.
Xarici görünüş baxımından Avropa görünüşlü insanlardır, daha çox açıq rəngli, qəhvə rəngli saça malikdirlər. Çox zaman uzun boylu olurlar. Milli oyunları daha çox Qafqaz noğaylarına bənzəməkdədir.

Kalım deyilən və olduqca yüksək məbləğdə olan başlıq parası adəti Qaraqaş noğayları çətin vəziyyətə salmaqdadır. Buna görə də, kənardan evlənmələr geniş hal almışdır. Əvvəllər Kazan tatarları və qazaxlar evlənmək üçün daha üstün tutulsalar da, indilər də digər Qafqaz noğayları ilə ailə həyatı qurmağı üstün tuturlar.

Şılavuş adını verdikləri top şapkaları, beşmet adını verdikləri paltarları vardır.

Həmçinin bax
------------

* Tatarlar

İstinadlar
----------

1. ↑  *Nesrin Güllüdağ.* Nogay Türkleri. ÇUKUROVA ÜNİVERSİTESİ TÜRKOLOJİ ARAŞTIRMALARI MERKEZİ. 2017.
2. ↑  "Nogay-Karagash". turkic.elegantlexicon.com. 2022-01-17 tarixində arxivləşdirilib.
3. ↑  "Nogaylar Ногайцы" (PDF). turkoloji.cu.edu.tr. 2017 tarixində arxivləşdirilib (PDF).
**Qaytaran Abbasov** (d. 12 yanvar 1964, Zəngilan - ö. 16 may 1993, Zəngilan) — Azərbaycan Milli Ordusunun əsgəri, 1-ci Qarabağ müharibəsinin şəhidi.

Həyatı
------

Qaytaran Abbasov 12 yanvar 1964-cü ildə Zəngilan rayonunun Qıraq Müşlan kəndində anadan olub. 1979-cu ildə Zəngilan Qıraq Müşlan kənd tam orta məktəbində orta təhsilini başa vurub. Daha sonra Qaytaran Abbasov 114 saylı texniki peşə məktəbində təhsil alıb. Hərbi xidmətini başa vurduqdan sonra Abbasov Mingəçevir şəhərində elektrik quraşdırma idarəsində çalışıb.

Qaytaran Abbasov ailəli idi. Sona adlı bir qızı yadigar qalıb.

Qarabağ müharibəsi
------------------

Qaytaran Abbasov 12 dekabr 1992-ci il tarixində Azərbaycanın ağır günlərində Milli Ordunun sıralarına könüllü olaraq qatıldı. Qaytaran Abbasov həmin il Ağdam, Tərtər, Qubadlı və Zəngilan rayonu uğrunda gedən döyüşlərdə döyüşdü. 1992-ci ildə Qaytaran Abbasov "Zəngilan" Batalyonunda döyüşüb. Qaytaran Abbasov 16 may 1993-cü ildə 29 yaşında Zəngilan rayonu uğrunda gedən döyüşlərdə qəlpə yarası alaraq qəhrəmancasına şəhid olub.

Qaytaran Abbasov Zəngilan rayonunda Şəhidlar xiyabanında dəfn olunub.

İstinadlar
----------
İtaliyanın Sanremo şəhərində yerləşən camaşırxana. (XX əsrin əvvəlləri)
**Camaşırxana** (*ing.* Laundry) — geyimlərin yuyulması, təmizlənməsi və qurudulması kimi işlərin görüldüyü məkanlara verilən ümumi ad.

Camaşırxanalar böyük əksepidemik  əhəmiyyətə malik olub, eyni zamanda ağların yuyulması ilə onların zərərsizləşdirilməsi də təmin olunur.

Camaşırxanalar izolyasiya olunmuş iki - çirkli ağların qəbulu və təmiz ağların təhvili bölmələrindən ibarətdir. İstehsalat yerinin hündürlüyü 3-3,5 m-dən az olmamalıdır.

Camaşırxananın əsas yerlərindən biri yuma sexidir. Bu sexin divar, tavan və döşəməsi hidroizolyasiyalı olmalıdır. Divarlar hamar plitələrlə, döşmə metlaxla, tavan isə asan yuyulan və dezinfeksiyaya davamlı materiallarla üzlənməlidir. 

İƏ 1 : 5 və ya 1 : 6 nisbətində olmalıdır.

Sex sentrafuqalı yuma maşını ilə təchiz edilməlidir. Sıxılmış ağlar arabalara yüklənərək, qurutma-ütülənmə sexinə göndərilir. Bu sex quruducu və ütüləyici maşın və avadanlıqlarla təchiz olunmalıdır. 

Bundan sonra ağlar seçilir. 

Qurutma-ütülənmə sexilərində havanın temperaturu 22 C, digərlərində isə 18C olmalıdır. 

Camaşırxanalarda sorucu-axın ventilyasiyası və mərkəzləşdirilmiş qızdırıcı sistem olmalıdır.

Süni işıqlanma isə qənaətbəxş olmaqla bərabər paylanmalıdır.

Cari nəzarət infeksion xəstəliklərin baş verməməsi istiqamətində aparılmalı, yumada qaynadılma, sıxılma, qurudulma və ütülənmə rejimlərinə diqqət yetirilməlidir.

İş qurtardıqdan sonra nəm üsulla bütün sexlər və yerlər təmizlənilir. 

Həftədə bir dəfə isə ümumi təmizlənmə aparılır. Qurutma-ütülənmə sexilərində tozsoranla tozlar sorulur. Ağların qəbulu və saxlanması, yuyulması yerlərində xlorlu əhəng məhlullarından istifadə olunur. Personallar xüsusi geyimlərdən istifadə edirlər (kombinizon xalat, rezin ön-lük, rezin çəkmə, və ləçək). 

Personallara məxsus olan məişət otaqlarına olan tələblər, personalların tibbi müayinələrdən keçməsi bərbərxanalardakı kimidir.

Yuxarıda qeyd olunan sanitar norma və qaydalara riayət olunmala gigiyenik tələbləırə cavab verəcək hamam, bərbərxana və camaşırxanlar inşa olunarsa respublikamızda və xaricdə sadalanan məişət xidməıti üzrə problemlər öz həllini tapmış olar.

İstinadlar
----------
Dezinseksiya
**Dezinseksiya** (*yun.* Insectum - həşərat) — infeksiya xəstəlikləri yayan, yeyinti və k.t. məhsularına, habelə yaşayış mənzillərinə ziyan vuran buğumayaqlılara (cücü, gənə) qarşı işlədilən mübarizə üsulu və vasitəsidir. Üç qrupa ayrılır: təbii k.t. və baytarlıq dezinseksiyası üsulları, buğumayaqlıların artıb çoxalmasına mane olmağa (profilaktik dezinseksiya) və onları tamamilə məhv etməyə (məhvedici) yönəldilir.

Profilaktika məqsədilə aparılan tibbi dezinseksiyaya bədəni tez-tez yumaq, yumşaq mebelləri şotka və ya tozsoranla təmizləmək, zibil qablarını təmiz saxlamaq və s. aiddir. Məhvedici dezinseksiya kimyəvi, fiziki və bioloji üsullarla aparılır. Kimyəvi üsulla dezinseksiya üçün insektisid olaraq fosfor üzvi birləşmələr (o cümlədən xlorofos) prietrum, boraks və s.-dən istifadə edilir.

İnsektisidlər məhlul, toz və aerozol halında işlədilir. Fiziki üsulla D. əsasən, yüksək temperatur vasitəsilə aparılır. Buğumayaqlılara (o cümlədən bit, birə, taxtabiti) 50°S və ondan yuxarı temperatur, isti hava, isti buxar, isti su öldürücü təsir göstərir. Bioloji üsulla dezinseksiya zamanı buğumayaqlılar müəyyən mikrob, virus və həşəratla məhv edilir.

Mənbə
-----

1. ↑  Məmmədov Q.Ş. Xəlilov M.Y. Ekoloqların məlumat kitabı. "Elm"
nəşriyyatı. Bakı: 2003. 516 s.
**"İrəli, Hindistan"** (hind चक दे इंडिया) — rejissor Şimit Aminin filmi.

Məzmun
------

Filmin rejissoru mükafat alarkən,2007-ci il
Bu film Hindistanın Dehli şəhərində keçirilən Xokkey üzrə Dünya Kuboku yarışının son dəqiqələri ilə başlayır. Oyun Pakistan və Hindistanın kişilərdən ibarət xokkey üzrə komandaları arasında aparılır. Belə ki, Pakistan 1:0 hesabı ilə irəlidədir. Elə bu zaman oyunda qayda pozuntusu baş verir və penalti təyin edilir. Penaltini yerinə yetirməyi Hindistan komandasının kapitanı, xokkey üzrə super ulduz Kəbir Xan öz üzərinə götürür. İş elə gətirir ki, Kəbirin zərbəsi nəticəsində top qapının azacıq üstündən keçir və bunun nəticəsində Hindistan yığma komandası məğlub olur. Tezliklə Hindistanın bütün mediyası bunu başqa cür qələmə verir. Onların sözlərinə görə, Kəbir topu son anda bilə-bilə qapının üstündən vurmuşdur ki, məhz Pakistanın yığma komandası qalib gəlsin. Hindistanda hər kəs Kəbiri vətən xaini hesab etməyə başlayır. Hətta iş o yerə gəlib çatır ki, Kəbirin qonşuları onu və birgə yaşadığı anasını həmin məhəllədən qovurlar.

Bu hadisələrin üstündən 7 il keçir. Artıq Hindistanda zəif də olsa qadınlardan ibarət xokkey üzrə yığma komanda var. Lakin bu komandanın məşqçisi yoxdur. Kəbir Xan 7 ildən sonra olsa da "vətən xaini" olmadığını sübut eləmək məqsədilə həmin komandanın məşqçisi olmağa razılıq verir. Kəbirin məqsədi nəyin bahasına olursa olsun, Hindistanın qadınlardan ibarət xokkey komandasına Dünya Kubokunu qazandırmaqdır.

Kəbir Xan bu çətin işin öhdəsindən gələrək kuboku öz ölkəsinə – Hindistana gətirir. Filmin sonunda bir vaxtlar onu anası ilə birlikdə məhəllədən qovan qonşular Kəbiri yenə də anası ilə birlikdə qəhrəman kimi qarşılayırlar.

Filmin Heyəti
-------------

### Filmin üzərində işləyənlər

**Ssenari müəllifləri :** Caydip Sahni
**Rejissor :** Şimit Amin
**Operator :** Sudip Çatterci
**Prodüserlər :** Aditya Çopra, Yaş Çopra
**Bəstəkarlar :** Səlim Merçant, Süleyman Merçant
### Rollarda

Şahrux Xan – Kəbir Xan
Vidya Malvade
Saqarika Qatge
Çitraşi Rauat
Şilpa Şukla
Tanya Abrol
Anaita Nair
Şubhi Mehta
Sima Əzmi
Nişa Nair
Arya Menon
Sandiya Furtado


1. ↑  .
2. ↑  .
**Fizuli İslam Oğlu Bağırov**  — Azərbaycanlı şəhid.

Həyatı
------

Bağırov Fizuli İslam oğlu 25 fevral 1970-ci ildə Gəncə şəhərində anadan olmuşdur. O, 37 saylı orta məktəbin 8-ci sinfini bitirdikdən sonra, avtomobil rəngsazı peşəsinə yiyələnmişdir. Fizuli Bağırov 1988-1990-cı illərdə Leninqrad şəhərində həqiqi hərbi xidmətdə olmuş, hərbidən qayıtdıqdan sonra isə Gəncə şəhərində yerləşən «VAZ-ın təmiri emalatxanası»nda rəngsaz kimi işləmişdir.

Hərbi xidməti
-------------

Fizuli Bağırov 1992-ci ilin yanvar ayında könüllü olaraq silaha sarılaraq cəbhəyə yollanmış, 709 saylı hərbi hissənin tərkibində xidmət etməyə başlamışdır.
O, bir neçə kəndin müdafiəsində hünərlə iştirak etmiş, döyüş bacarığı ilə şəxsi heyətin böyüş hörmətini qazanmış və ona tapşırılan döyüş tapşırıqlarını layiqincə yerinə yetirmişdir. Bağırov Fizuli İslam oğlu 6 iyul 1993-cü ildə Ağdam rayonunun Şahbulaq dağında döyüş əməliyyatını yerinə yetirərkən itkin düşmüş, Kəpəz Rayon Məhkəməsinin 2-2222001 nömrəli qətnaməsi ilə ölmüş elan edilmişdir.

İrsi
----

İstinadlar
----------

* "GƏNCƏ ŞƏHİDLƏRİ".
**Staples Arena** (ing. *Staples Center*) — 1999-cu ildə Los-Ancelesdə (Kaliforniya ştatı, ABŞ) açılmış çoxfunksiyalı idman kompleksidir. Los Angeles Convention Centerin yaxınlığında yerləşir. Müxtəlif idman yarışlarının və kütləvi tədbirlərin keçirildiyi məkandır. Staples Arena "Los-Anceles Kinqs", "Los-Anceles Klippers" və "Los-Anceles Leykers" (MBA), "Los-Anceles Sparks" (QMBA) komandaları üçün ev arenasıdır. Bu stadion, NBA-da iki komanda üçün ev sahibi olan yeganə Arenadır. Həm də ABŞ-də bir Liqanın iki komandası üçün ev sahibliyi edən iki stadiondan biridir. (digəri Metlayf Stadionu)

Arxitekturası
-------------

Staples Arenanın sahəsi 88 257,9 m2 təşkil edir. Arenanın ölçüləri 28,7 m-ə 61,0 m bərabərdir. Arenanın hündürlüyü 45,7 m-dir. Arena tutumu konsertlər üçün 20 000, basketbol oyunları üçün 18 997, hokkey və futbol oyunları üçün 18 118 təşkil edir.

Tarixçəsi
---------

Arena tikintisi 1998-ci ildə başlamış və 1999-cu ildə başa çatmışdır. Tikinti xərcləri 375 milyon ABŞ Dolları təşkil edib. Açılış 17 oktyabr 1999-cu ildə açılış Brüs Sprinqstinin və E Street qrupunun çıxışı ilə açılıb.

Hər il "Staples Arenada" 250-dən artıq tədbir keçirilir və hər il təxminən 4 000 000 nəfərə yaxın ziyarətçi qəbul edir.

Həmçinin bax
------------

* Staples Arena haqqında (İngiliscə)
* Staples Arena Tandıcı video
* Staples Arenada keçiriləcək görüşlər[*ölü keçid*]

İstinadlar
----------

1. ↑  "Guest Services: Seating Capacity". Arxivləşdirilib 2017-06-27 at the Wayback Machine Staples Center. İstifadə tarixi: 24 Mart, 2014
2. ↑  Kalinovskiy, Mayk; Fişermen, Eddi; Moeller, Cef; Altieri, Maykl; Nikson, Nik (2014). *LA Kings 2014-15 Media Guide*. *Los-Anceles Kralları*. səhifə 327.
3. ↑  JAMA – Sports & Recreation. 2011-07-12 tarixində bu mənbədən arxivlənib. *Wayback Machine*
**Afiq Süleymanov** (10 iyul 1954) — Azərbaycan Milli Paralimpiya Komitəsinin Baş Katibi (1999). 2 fevral 2016-cı ildə Azərbaycan Respublikasının Milli Paralimpiya Komitəsinin yaradılmasının 20 illik yubileyi münasibətilə və Azərbaycanda paralimpiya hərəkatının inkişafında xidmətlərinə görə "Azərbaycan Respublikası Prezidentinin fəxri diplomu"na layiq görülmüşdür.[*mənbə göstərin*]

Həyatı
------

Afiq Süleymanov 10 iyul 1954-cü ildə anadan olub. 1976-cı ildə ADBTİA-nı bitirdikdən sonra Azərbaycan Dövlət İdman Komitəsində təlimatçı, dövlət məşqçisi, idarə rəisi vəzifəsində çalışıb. Sonralar ÜİLKGİ MK-nin komsorqu, KP RK-nin şöbə müdiri, qadınlardan ibarət ot üstü xokkey üzrə "Rabitəçi" idman komandasının rəisi, 1991-1996-cı illədrə Əlillərin "Mərhəmət" Bədən Tərbiyəsi və İdman Assosiyasiyasının 1-ci vitse prezidenti vəzifəsində işləyib. 1996 -cı il təsis konqresində qrumun baş katibi seçilib. 1996 -cı il Atlanta, 2000 - ci il Sidney, 2004 - cü il Afina,2008-də Pekin, 2012 ci ildə London Yay Paralimpiya Oyunlarında iştirak edən Azərbaycan nümayəndə heyəti rəhbərinin müavinin olub.[*mənbə göstərin*]

8 fevral 2013-cü il Milli Paralimpiya Komitəsinin IV hesabat Seçki Konqresində Milli Paralimpiya Komitəsinin Baş katibi vəzifəsinə təkrarən seçilmişdir.

İstinadlar
----------
**Tülqan** — qəsəbə, Rusiyanın Orenburq vilayətinin Tülqan rayonunun mərkəzidir.

Coğrafiya
---------

Orenburq şəhərinin 130 km şimal-şərqində yerləşir. Tülqan qəsəbəsi Kiçik Nakas dağ silsiləsinin bir hissəsini tutur.

Tarix
-----

1940-cı illərdə Tülqan bölgəsinin ərazisində qonur kömür yatağı tapıldı, bu ərazidə 1953-cü ildə Tülqan qəsəbəsi quruldu.

Qəsəbəyə buradan 4 km məsafədə yerləşən Tülqan xutorunun adı verilmişdir. Xutorun adı başqırd dilində *tüylügen* ("uçurtma") sözündən yaxud türkcə şəxs adı *Tülegen* sözündən gəlir .

1960-cı ildə Tülqan Troitsky rayonunun regional mərkəzi oldu. 1965-ci ildə Tülqan rayonu quruldu və Tülqan qəsəbəsi onun mərkəzi oldu. 1957–1999-cu illərdə Tülqan işçi qəsəbəsi statusu daşıyırdı.

Əhali
-----


|  |
| --- |
|  |

İqtisadiyyat
------------

Qəsəbədəki sənaye Tülqan Maşınqayırma Zavodu MMC və Tülgan Elektromekanika Zavodu MMC kimi müəssisələrlə təmsil olunur. Tikinti sənayesi Remstroyinvest MMC tərəfindən təmsil olunur. Mədən şirkəti Orenburgugol ASC qonur kömürün açıq mədən üsulu ilə çıxarılması ilə məşğuldur. Həmçinin kənddə "Tülqan — Ivolga" MMC çörək zavodu var.

Mədəniyyət
----------

Kənddə aşağıdakı təhsil müəssisələri var: 1 saylı TSOŞ, 1 saylı lisey, Uşaq Gənclər İdman Məktəbi, Uşaq İncəsənət Məktəbi, Şarlık Texniki Kollecinin filialı, Yubiley rayon Mədəniyyət Evi və rayon kitabxanası.

Qəsəbədə məscid tikilir.

İdman
-----

Kənddə "Pinqvin" üzgüçülük hovuzu, "Vosxod" stadionu, habelə diyircəkli qaçış pisti yerləşir. 2007-ci ildə fiqurlu konkisürmə və xokkey bölmələrinin açıldığı buz arenası olan "Olimp" idman və istirahət kompleksi tikildi.

Televiziya
----------

* Birinci kanal
* "Rusiya 1 "/ "GTRK Orenburq "
* ORT Planet

Radio
-----

* 102.8 FM — "Yol Radyosu "
* 103.5 FM — "Polis Dalğası"
* 106.6 FM — "Rusiya Radiosu "

Qeydlər
-------

1. ↑  GEOnet Names Server. 2018.
2. ↑  .
3. ↑  *С.М.Стрельников.* Географические названия Оренбургской области. Топонимический словарь (Изд. 2-е, дополненное и исправленное). Кувандык: Издательство С.М.Стрельникова. 2002.
4. ↑  Tülqanda məscidi səhv tikiblər

Links
-----

* Qəsəbənin qeyri-rəsmi saytı
Vikipediyada bu soyadlı müxtəlif adamlar haqqında məqalələr var, bax: Əliyeva.

**Sevil Heydər qızı Əliyeva** (12 oktyabr 1955, Bakı) — "Sevil" Qadınlar Məclisinin sədri, "SOS" Uşaq Kəndləri — Azərbaycan Assosiasiyasının fəxri prezidenti, bəstəkar, Space Televiziyasının qurucusudur. Londonda yaşayır.

Həyatı
------

Sevil Əliyeva 12 oktyabr 1955-ci ildə Bakı şəhərində anadan olmuşdur.

Sevil Əliyeva ailəsi iləAiləlidir, bir qızı, iki oğlu var.

Heydər Əliyev və Zərifə Əliyevanın qızı, Əziz Əliyevin nəvəsi, Azərbaycan Respublikasının Prezidenti İlham Əliyevin bacısıdır. Sevil Əliyeva uzun illərdir övladları ilə birgə Londonda yaşayır. 1986-cı ildən musiqi sahəsində fəaliyyətini davam etdirən S. Əliyeva bir sıra mahnıların, o cümlədən anası, mərhum akademik Zərifə Əliyevaya həsr etdiyi "Ana" elegiyasının müəllifidir. O, həm də "Space" Televiziyasının qurucusudur.

Təhsili
-------

* 1961–1971-ci illərdə orta məktəbdə, eyni zamanda musiqi məktəbində təhsil almışdır.
* 1971–1977-ci illərdə Azərbaycan Dövlət Universitetinin şərqşünaslıq fakültəsini ərəb dili şöbəsində təhsilini davam etdirmişdir.
* 1977–1980-ci illərdə Moskva SSRİ Elmlər Akademiyası Şərqşünaslıq İnstitutunun aspiranturasında oxumuşdur.
* 1981-ci ildə elmi tədqiqatını uğurla başa çatdırıb namizədlik dissertasiyası müdafiə etmişdir. Tarix elmləri namizədidir.

Fəaliyyəti
----------

* 1981–1986-cı illərdə SSRİ Elmlər Akademiyası Şərqşünaslıq İnstitutunun elmi əməkdaşı olmuşdur.
* 1986-cı ildən musiqi sahəsində fəaliyyətini davam etdirir.
* 1990-cı illərin birinci yarısından həm də fəal içtimaiyyətçi, müstəqil Azərbaycanda qadın hərəkatının təşkilatçılarından biri kimi fəaliyyət göstərmişdir.
* 1995-ci il iyunun 30-da Azərbaycan Qadınlar Məclisinin sədri olmuşdur.

1986-cı ildən musiqi sahəsində fəaliyyətini davam etdirən S. Əliyeva bir sıra mahnıların, o cümlədən anası, mərhum akademik Zərifə Əliyevaya həsr etdiyi "Ana" elegiyasının müəllifidir. 2011-ci ilin noyabrında Moskvada Sevil Əliyevanın yeni, hələlik sonuncu musiqi albomu təqdim olunub. O, öz bəstələrindən ibarət instrumental albomunu mərhum valideynlərinin — atası Heydər Əliyevin və anası Zərifə Əliyevanın xatirəsinə həsr edib. Albom "Ze qaleri of Sevil" adlanır. Klassik və caz musiqilərinin toplandığı albomun ərsəyə gəlməsində Rusiya simfonik orkestri, dünyanın məşhur ifaçılarından Yuri Başmet, görkəmli saksafon ifaçısı İqor Butman birliyi iştirak edib. Albom Londonun "Əbbe Roud" studiyasında yazılıb.

Xarici keçidlər
---------------

* Sevil Əliyeva

İstinadlar
----------

1. ↑  "Dünya Azərbaycanlılarını Əlaqələndirmə Şurası". 2016-03-05 tarixində arxivləşdirilib. İstifadə tarixi: 2010-11-19.
2. ↑  "Arxivlənmiş surət". 2016-03-04 tarixində arxivləşdirilib. İstifadə tarixi: 2012-10-12.
3. ↑  NE, I cild,, 2005. səh. 188-189
4. ↑  "Sevil Əliyeva – Prezidentin bacısı, 57 yaşlı şərqşünas, bəstəkar – FOTOLAR". 2022-12-28 tarixində arxivləşdirilib. İstifadə tarixi: 2022-12-28.
**Nikola Peltz** (9 yanvar 1995, Ray[d], Nyu-York ştatı, ABŞ) — Amerikan aktrisa. Peltz Katara rolunda Sonuncu hava maqı (2010) filmində, Bradley Martin A&E drama serialında "Bates Motel" (2013–2015) və Tessa Yeager "Tranformerslər 4: yox olma dövrü" (2014). Nikola qeyd olunan filmlərə görə gənc Hollivud mükafatına namizədlik qazanmışdır. Nikola Peltz 2022-ci ildə Bruklin Bekhem, məşhur futbolçu Devid Bekhem və dəb dizayneri, keçmiş pop ulduzu Viktoriya Bekhemin oğludur.

Həyatı
------

Nikola Peltz Nyu-Yorkun Vençester bölgəsində anadan olmuşdur. Milyarder biznesmen Nelson Peltzin və model Klaudiya Hefnerin qızıdır. Onun bir bacısı və 6 qardaşı var, onlardan biri professional xokkey oyunçusu Bred Peltz və aktyor Vill Peltzdir. Nikolanın həmçinin atasının keçmiş nikahlarından ögey qardaşları var. Baxmayaraq ki, atası qatı yəhudidir və oğlanlarını həmin dinin qaydalarına uyğun böyütsə də, lakin anası heç vaxt həmin dini qəbul etməyib.

Karyerası
---------

Peltz Milad komediyasının "Deck the Halls" (2006) filmində Mackenzie rolunda debüt etdi. Növbəti il o, Manhetten Teatr Klubunun "Blackbird" əsərində göründü. Daha sonra o, "Harold" (2008) komediya filmində Bekki rolunu oynadı və 2008-ci ilin iyununda Miley Cyrusun "7 Things" adlı sinqlının klipində çəkildi. İki il sonra fantaziya macərasında Katara obrazını canlandırdı. film "Sonuncu Hava Maqı" (2010), rejissor M. Night Shyamalan. </ref> She later co-starred as Becki in the comedy film *Harold* (2008), and in June 2008, she appeared in the music video for Miley Cyrus's single "7 Things."<ref>

Həmçinin bax
------------

* Tranformerslər 4: yox olma dövrü
* Viktoriya Bekhem

İstinadlar
----------

1. 1 2  Nicola Peltz // GeneaStar.
2. ↑  "Brooklyn Beckham, Nicola Peltz marry in Jewish wedding". Times of Israel. 10 April 2022. 2 January 2023 tarixində arxivləşdirilib. İstifadə tarixi: 10 April 2022. Both Beckham and Peltz have Jewish heritage through their fathers....although Nelson’s wife, former model Claudia Heffner, never converted to Judaism, he is a "devout Jew."
3. ↑  *Judah, Jacob.* "David Beckham's son Brooklyn engaged to American-Jewish heiress". The Jewish Chronicle. July 13, 2020. January 2, 2023 tarixində arxivləşdirilib. İstifadə tarixi: August 15, 2020. Nelson Peltz, who has ten children, reportedly spent over $2,000,000 on the barmitzvah of his twin sons in 2016 and is a significant patron for Jewish causes in the US and Israel.
4. ↑  *Creeden, Molly.* "Will Peltz". Interview. November 2, 2014. January 27, 2021 tarixində arxivləşdirilib. İstifadə tarixi: March 4, 2023.